Diari Oficial de la Generalitat Valenciana


Sumari del DOGV 6027, del 03-06-2009 (2009/6191)

RESOLUCIÓ número 120 /2009, de 12 de maig de 2009, del president de l'Entitat Metropolitana per al Tractament de Residus, per la qual es creen i regulen fitxers informatitzats de l'entitat amb dades de caràcter personal.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2009/05/12/(1)/dof/vci/html**

### Dades del document

Número de DOGV
:   6027

Data del DOGV
:   03-06-2009

Secció del DOGV
:   I. DISPOSICIONS GENERALS

Número del document
:   2009/6191


Data del document
:   12-05-2009

Organisme emissor
:   Entitat Metropolitana per al Tractament de Residus (EMTRE)

Tipus de document
:   Resolució

Descriptors 

:   * dades personals
    * administració local
    * legislació
    * base de dades
    * eliminació de residus

RESOLUCIÓ número 120 /2009, de 12 de maig de 2009, del president de l'Entitat Metropolitana per al Tractament de Residus, per la qual es creen i regulen fitxers informatitzats de l'entitat amb dades de caràcter personal. [2009/6191]  
La Llei Orgànica 15/1999, de 13 de desembre, de Protecció de Dades de Caràcter Personal, té com a objecte garantir i protegir, pel que fa al tractament de les dades personals, les llibertats públiques i els drets fonamentals de les persones físiques, i especialment del seu honor i intimitat personal i familiar, i estableix en l'article 2 que s'aplicarà a les dades de caràcter personal registrades en suport físic, que els faça susceptibles de tractament, i a tota modalitat d'ús posterior d'estes dades pels sectors públic i privat.  
Als efectes previnguts en la Llei Orgànica esmentada, cal entendre per dades de caràcter personal tota la informació alfabètica, numèrica, gràfica, fotogràfica, acústica o de qualsevol altre tipus, susceptible de recollida, registre, tractament o transmissió concernent a una persona física identificada o identificable.   
Així doncs, la Llei Orgànica 15/1999 resulta d'obligada observança i compliment per a les empreses, associacions, corporacions i entitats, tant públiques com privades, sempre que en les estes es mantinguen bases de dades, aplicacions informàtiques o fitxers autoritzats que continguen dades identificatives de persones com ara nom, cognoms, NIF, telèfon i la resta de dades de caràcter personal.   
En conseqüència, d'acord amb el que disposa la Llei Orgànica 15/1999, estan obligats a notificar a l'Agència Espanyola de Protecció de Dades la creació de fitxers per a la seua inscripció en registre, aquelles persones físiques o jurídiques, de naturalesa pública o privada, en les que es mantinguen fitxers que continguen dades de caràcter personal, i s'estableixen reglamentàriament els distints extrems que ha de contindre la notificació indicada.  
Pel que fa a la creació, modificació o supressió dels fitxers de les administracions públiques, la Llei Orgànica esmentada disposa en l'article 20 que només podrà fer-se per mitjà d'una disposició general publicada en el Boletín Oficial del Estado o diari oficial corresponent.  
El Reglament de Desplegament de la Llei Orgànica 15/1999, aprovat pel Reial Decret 1720/2007, de 21 de desembre, ve a aclarir i precisar esta exigència en l'article 53, i indica, quant a la forma que ha d'adoptar la disposició o acord de creació, modificació o supressió dels fitxers de les administracions públiques que, quan la disposició es referisca als òrgans de l'administració general de l'Estat, haurà de revestir la forma d'orde ministerial o resolució del titular de l'entitat o organisme corresponent, mentre que en relació amb els fitxers de què siguen responsables les comunitats autònomes i les entitats locals, caldrà ajustar-se a la seua legislació específica.  
Atesos els preceptes legals citats: la Llei 2/2001, d'11 de maig, de Creació i Gestió d'Àrees Metropolitanes de la Comunitat Valenciana, la Llei Orgànica 15/1999, de 13 de desembre, de Protecció de Dades de Caràcter Personal, el Reial Decret 1720/2007, de 21 de desembre, pel qual s'aprova el Reglament de Desplegament de la Llei Orgànica 15/1999, de 13 de desembre, de Protecció de Dades de Caràcter Personal i la resta de normativa de pertinent i d'aplicació general.  
Vist l'expedient de referència i la documentació i els informes al qual s'incorporen.   
En conseqüència, després d'haver sigut posada de manifest la necessitat d'aprovar la creació i regulació dels fitxers informatitzats pel seu contingut de dades de caràcter personal i en virtut de les facultats conferides a la Presidència en els apartats c i d de l'article 8 de la Llei 2/2001, d'11 de maig, de la Generalitat Valenciana, de Creació i Gestió d'Àrees Metropolitanes, en relació amb la resta de normativa legal de caràcter local: apartats d i f de l'article 21.1 de la Llei 7/85, de 2 d'abril, Reguladora de les Bases de Règim Local, en la redacció que li atorga la Llei 11/1999, de 21 d'abril, RDL 781/86 de 18 d'abril (art. 24 c i f) i la resta de normes d'aplicació, he resolt:   
Primer. Aprovar la creació i regulació dels fitxers informatitzats i no informatitzats, amb dades de caràcter personal, que es relacionen en l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Segon. L'Entitat Metropolitana per al Tractament de Residus (EMTRE), a través dels responsables dels fitxers informatitzats de referència, adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Tercer. Igualment, l'EMTRE, com a responsable dels fitxers relacionats en l'annex, adoptarà les mesures necessàries per a assegurar que les dades de caràcter personal s'utilitzaran exclusivament per a les finalitats que van justificar la seua creació.  
Quart. Els afectats pels fitxers amb dades de caràcter personal relacionats en l'annex podran exercir el seu dret d'accés, de rectificació, de cancel·lació de les dades i d'oposició al tractament, davant de l'òrgan competent i en la forma reglamentària establida, en els casos previstos en la legislació vigent.  
Quint Ordenar la inserció de la present resolució en el Diari Oficial de la Comunitat Valenciana a l'efecte de procedir a la publicació corresponent en compliment del que preveu l'article 18 de la Llei Orgànica 15/1999, de 13 de desembre, de Protecció de Dades de Caràcter Personal.  
Sext. La resolució present entrarà en vigor l'endemà de la publicació corresponent en el Diari Oficial de la Comunitat Valenciana.  
València, 12 de maig de 2009.- El president: Ramón Isidro Sanchis Mangriñán. El secretari: Hilario Llavador Cisternes.  
ANNEX  
1. Títol del fitxer: Òrgans Col·legiats de l'EMTRE  
a) Finalitat del fitxer: convocatòries dels òrgans col·legiats i abonament d'assistències.  
b) Col·lectius sobre els quals s'obtenen dades: càrrecs electes i personal de l'EMTRE.   
c) Origen i procediment d'arreplega de les dades: formularis facilitats per EMTRE als membres dels òrgans col·legiats.  
d) Estructura bàsica del fitxer i descripció dels tipus de dades de caràcter personal inclosos:  
- Dades de caràcter identificatius (nom, cognoms, DNI, direcció, telèfon, e-mail).  
- Dades de caràcter econòmic i financer.  
e) Cessions de dades previstes:   
- Organismes de la Seguretat Social, Hisenda Pública i administració tributària, del Tribunal De Comptes o equivalent autonòmic. Altres òrgans de l'administració de l'Estat, bancs, caixes d'estalvis i caixes rurals.  
f) Òrgan d'administració responsable del fitxer: Entitat Metropolitana per al Tractament de Residus (EMTRE).  
g) Dependències on exercitar els drets d'accés, rectificació, cancel·lació i oposició:  
a. Plaça de l'Ajuntament, núm. 9, pis 2n.  
b. 46719 València.  
h) Nivell de seguretat: bàsic.  
i) Caràcter informatitzat o manual del fitxer: mixt.  
2. Títol del fitxer: Recursos Humans de l'EMTRE  
a) Finalitat del fitxer: administració de personal amb la inclusió de l'abonament de nòmines, el control de presència i els processos selectius.  
b) Col·lectius sobre els quals s'obtenen dades: personal al servei d'EMTRE o opositors que es presenten a les convocatòries de selecció de personal.  
c) Origen i procediment d'arreplega de les dades: formularis facilitats per EMTRE a l'interessat.  
d) Estructura bàsica del fitxer i descripció dels tipus de dades de caràcter personal inclosos:  
- Dades de caràcter identificatius (nom, cognoms, DNI, direcció, telèfon, dades biomètriques de control d'accessos, núm. de la Seguretat Social)  
- Dades de caràcter econòmic i financer.  
- Dades acadèmiques i professionals.  
e) Cessions de dades previstes:   
- Organismes de la Seguretat Social, Hisenda Pública i administració tributària, Tribunal de Comptes o equivalent autonòmic. Altres òrgans de l'administració de l'Estat, bancs, caixes d'estalvis i caixes rurals.  
f) Òrgan d'administració responsable del fitxer: Entitat Metropolitana per al Tractament de Residus (EMTRE).  
g) Dependències on exercitar els drets d'accés, rectificació, cancel·lació i oposició:  
- Plaça de l'Ajuntament, núm. 9, pis 2n.  
- 46412 València.  
h) Nivell de seguretat: bàsic.  
i) Caràcter informatitzat o manual del fitxer: mixt.  
3. Títol del fitxer: Interessats i Proveïdors.   
a) Finalitat del fitxer: gestió dels registres d'entrada i eixida, gestió econòmica, comptable i gestió de servicis.  
b) Col·lectius sobre els quals s'obtenen dades: les persones o entitats interessades en un procediment i contractistes.  
c) Origen i procediment d'arreplega de les dades: comunicacions enviades per l'interessat a l'EMTRE bé en formularis aprovats per l'EMTRE o bé en comunicació realitzada pel propi interessat o el seu representant legal.  
d) Estructura bàsica del fitxer i descripció dels tipus de dades de caràcter personal inclosos:  
- Dades de caràcter identificatius (nom i cognoms o raó social, DNI/NIF, direcció, telèfon).  
- Dades de caràcter econòmic (tipus de vivenda, local o nau; import a satisfer; compte bancari si és el cas).  
- Dades de transaccions de béns i servicis.  
e) Cessions de dades previstes:   
- Organismes de la Seguretat Social, Hisenda Pública i administració tributària, Tribunal de Comptes o equivalent autonòmic. Altres òrgans de l'administració de l'Estat, bancs, caixes d'estalvis i caixes rurals.  
f) Òrgan d'administració responsable del fitxer: Entitat Metropolitana per al Tractament de Residus (EMTRE).  
g) Dependències on exercitar els drets d'accés, rectificació, cancel·lació i oposició:  
- Plaça de l'Ajuntament, núm. 9, pis 2n.  
- 46067 València.  
h) Nivell de seguretat: bàsic.  
i) Caràcter informatitzat o manual del fitxer: mixt.  
4. Títol del fitxer: Propietats  
a) Finalitat del fitxer: gestió del patrimoni de béns immobles de l'EMTRE.  
b) Col·lectius sobre els quals s'obtenen dades: propietaris, arrendataris.  
c) Origen i procediment d'arreplega de les dades: registres públics, administracions públiques, formularis proporcionats per l'EMTRE als afectats.  
d) Estructura bàsica del fitxer i descripció dels tipus de dades de caràcter personal inclosos:  
- Dades identificatives (nom i cognoms o raó social, DNI/NIF, direcció, telèfon).  
- Dades econòmiques, financers.  
- Dades de transaccions de béns i serveis.  
e) Cessions de dades previstes: Direcció General del Cadastre, Registre de la Propietat.  
f) Òrgan d'administració responsable del fitxer: Entitat Metropolitana per al Tractament de residus (EMTRE).  
g) Dependències on exercitar els drets d'accés, rectificació, cancel·lació i oposició:  
- Plaça de l'Ajuntament, núm. 9, pis 2n.  
- 46342 València.  
h) Nivell de seguretat: bàsic.  
i) Caràcter informatitzat o manual del fitxer: mixt.  
5. Títol del fitxer: Tamer  
a) Finalitat del fitxer: gestió de la taxa per prestació del servici metropolità de tractament i eliminació de residus urbans.  
b) Col·lectius sobre els quals s'obtenen dades: les persones o entitats usuàries del servici esmentat.  
c) Origen i procediment d'arreplega de les dades: comunicacions enviades per l'interessat a l'EMTRE, bé en formularis aprovats per l'EMTRE o bé en comunicació realitzada pel propi interessat o el seu representant legal.  
d) Estructura bàsica del fitxer i descripció dels tipus de dades de caràcter personal inclosos:  
- Dades de caràcter identificatius (nom i cognoms o raó social, DNI/NIF, direcció, telèfon).  
- Dades de caràcter econòmic (tipus d'habitatge, local o nau, import a satisfer, compte bancari si és el cas).  
- Dades de transaccions de béns i servicis.  
e) Cessions de dades previstes:   
- Organismes de la Seguretat Social, Hisenda Pública i administració tributària, Tribunal de Comptes o equivalent autonòmic. Altres òrgans de l'administració de l'Estat, bancs, caixes d'estalvis i caixes rurals.  
f) Òrgan d'administració responsable del fitxer: Entitat Metropolitana per al Tractament de Residus (EMTRE).  
g) Dependències on exercitar els drets d'accés, rectificació, cancel·lació i oposició:  
- Plaça de l'Ajuntament, núm. 9, pis 2n.  
- 46110 València.  
h) Nivell de seguretat: bàsic.  
i) Caràcter informatitzat o manual del fitxer: mixt.


Còpia Permalink ELI